 סימן שה - שומר שכופר או שטוען נאנס או נגנב. ובו ז סעיפים:
האומר לחבירו שמור לי ואשמור לך (י''א דה''ה השאילני ואשאילך) (טור ס''ז בשם הרמ''ה ומהרי''ק שורש ע''ז) ה''ז שמירה בבעלים אמר ליה שמור לי היום ואשמור לך למחר השאילני היום ואני אשאילך למחר שמור לי היום ואשאילך למחר השאילני היום ואשמור לך למחר כולם נעשו שומרי שכר זה לזה: {הגה: וי''א (דהשאילני ואשאילך) ושמור לי ואשאילך או השאילני ואשמור לך אפי' בחד יומא הוי שומר שכר ולא מקרי שמירה בבעלים (טור ס''ז בשם רש''י ונ''י פרק האומנין ומרדכי פ' המפקיד):} 